
Acatistul Sfântului prooroc Ilie 
(s.v. 20 iulie / s.n. 2 august) 


Sfântul prooroc Ilie, tesviteanul - „proorocul de foc” (s.v. 20 iulie / s.n. 2 august): 


https://www.academia.edu/43822872/St% C3% A2ntul_prooroc_llie_tesviteanul_ proorocul 

În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 

Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoțiitorul, Făcătorul cerului şi al pământului, 
al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


is ie e 


Acatistul Sfantului prooroc Ile - Arhidiacon Vlad Rosu: 
https://www.youtube.com/watch?y=bO2vDLfEiWo&t=1s 


Acatistul Sfântului slăvit prooroc Ilie - 20 iulie: 
https://www.youtube.com/watch?v=U4KxgY 8aoB8 

Biblia Ortodoxa: Acatistul Sf. Ilie (audio): 
https://www.youtube.com/watch?v=KmpXcZxa4sA 


Acatistul Sfantului Ilie 20 iulie: 
https://www.youtube.com/watch?v=dV4UH2W7eUk 

Condacul 1 

Tu, cel ce ai fost alesul Domnului pentru întoarcerea lui Israel de la închinarea lui 
Baal, aspru mustrător al împăraților nelegiuiţi strălucind cu văpaia râvnei pentru 
Dumnezeu atotţiitorul, cu sfinţenia vieţii şi a minunilor, cel ce te-ai ridicat cu 
trupul la ceruri şi vei veni înaintea celei de a doua veniri a lui Hristos, laudă îți 
aducem ţie, profetule al lui Dumnezeu Ilie, tu, care ai mare îndrăzneală către 
Domnul, slobozeşte-ne pe noi din toate nevoile şi necazurile cu rugăciunile tale, pe 
noi cei ce-ţi cântăm: Bucură-te, Ilie, mărite prooroc şi înaintemergător al celei de 
a doua veniri a lui Hristos! 


Icosul 1 

Înger vieţuitor în trup te-ai arătat, proorocule, prin râvna cea pentru Dumnezeu şi 
prin viaţa ta curată; căci încă prunc fiind, părintele tău, Sovah, văzut-a îngeri 
luminaţi cu tine vorbind, cu foc înfăşurându-te şi cu văpaie hrănindu-te, arătând 
astfel că râvna ta e fierbinte pentru Dumnezeu şi că puterea graiurilor şi a vieţii tale 
e ca o lumină neprihănită; pentru aceea, cu uimire grăim ţie unele ca acestea: 
Bucură-te, cel ce din veac ai fost ales a sluji pentru mântuirea fiilor lui Israel; 
Bucură-te, cel ce încă din pântecele maicii tale ai fost ales vestitor al adevărului şi 
al bunei cinstiri a lui Dumnezeu; 

Bucură-te, cel ce asupra căruia s-a descoperit prea slăvită arătare, ce a minunat pe 
părintele tău; 

Bucură-te, cel ce din tinereţe ai iubit curăţia feciorelnică şi tăcerea; 

Bucură-te, cel ce ai urât deşertăciunile lumii şi toate bucuriile ei, iar sufletul tău în 
intregime l-ai închinat lui Dumnezeu; 

Bucură-te, cel ce cu lumina înţelepciunii de Dumnezeu ai fost luminat şi cu învă- 
țătura temerii de Dumnezeu din pruncie ai fost adăpat; 

Bucură-te, Ilie, mărite prooroc şi înaintemergător al celei de a doua veniri a lui 
Hristos! 


Condacul al 2-lea 
Văzând nelegiuire şi răzvrătire în Israel, prea mărite profetule, te-ai întristat cu 
duhul şi în râvnă pentru slava lui Dumnezeu te-ai aprins, pentru că fiii lui Israel se 

închinau la idoli cei urâţi şi de Dumnezeu cel Adevărat se îndepărtau, căruia toate 
oştile cereşti cu cutremur Ii cântau: Aliluia! 


Icosul al 2-lea 

Mintea întunecându-şi cu pornirile cele rele, Ahab, împăratul cel ce făcea fără- 
delege, lepădându-se de Adevăratul Dumnezeu, Atotţiitorul, şi închinându-se Jos- 
nicului Baal, a înmulțit închinarea la idoli şi nelegiuirea în împărăţia sa. lar tu, 
proorocule, ca un mare râvnitor pentru Dumnezeu, cu îndrăzneală ai înfruntat pe 
împărat, ameninţându-l, prevestind pedeapsa pentru el şi pentru împărăţia sa, că 
trei ani şi şase luni nu va cădea ploaie, nici rouă şi foamete mare va fi peste tot 
pământul. Drept aceea, minunându-ne de râvna ta şi de îndrăzneala ta cea mare 
pentru Dumnezeu, cu iubire grăim ţie: 

Bucură-te, propovăduitorul neînfricat al adevărului şi mare luptător pentru cu- 
Cernicie; 

Bucură-te, cel ce cu râvna ta dojeneşti toată nelegiuirea; 

Bucură-te, cel ce ai înduplecat pe Domnul îndelung-răbdătorul să nu pedepsească 
cu desăvârşire pe cei păcătoşi; 

Bucură-te, cel ce cu cuvântul ai încuiat cerul, iar pământul cel roditor l-ai făcut 
sterp; 

Bucură-te, cel ce pentru nelegiuirea oamenilor, foamete de trei ani de la Dumnezeu 
al cerut; 

Bucură-te, că Domnul cel Preaînalt te-a trimis la Ahab, precum oarecând pe Moise 
la Faraon; 

Bucură-te, Ilie, mărite prooroc şi înaintemergător al celei de a doua veniri a lui 
Hristos! 


Condacul al 3-lea 

Cu puterea rugăciunii tale, prea minunate proorocule, în adevăr ai încuiat cerul şi 
n-a plouat trei ani şi şase luni şi a fost mare foamete peste tot pământul, până când, 
chinuiți de arşiţă şi foamete, cei nelegiuiți s-au întors către Domnul, pocăindu-se şi 
cu umilinţă cântând Lui: Aliluia! 


Icosul al 3-lea 

Având negrăită bunăvoire către tine, proorocule, vrut-a Domnul să te deosebească 
de fiii cei fără de lege ai lui Israel ca să nu înduri împreună cu ei foametea şi setea 
ŞI ţi-a poruncit să te duci la râul Cherit, unde corbii te-au hrănit, aducându-i pâine 
şi carne. De aceea, îți aducem laudele acestea: 

Bucură-te, cel ce cu postul şi cu privegherea ai nimicit toate deşertăciunile şi cuge- 
tările pământeşti; 

Bucură-te, cel ce cu rugăciuni şi gânduri curate, mintea ţi-ai înălțat-o spre cele de 
sus; 

Bucură-te, mărirea patriarhilor şi podoaba proorocilor; 

Bucură-te, lauda celor feciorelnici şi mărirea cuvioşilor; 

Bucură-te, îndrumătorul ierarhilor şi tăria mucenicilor; 

Bucură-te, că ai întors pe calea adevărului pe fiii lui Israel orbiți de nelegiuire şi 
necredinţă; 

Bucură-te, Ilie, mărite prooroc şi înaintemergător al celei de a doua veniri a lui 
Hristos! 


Condacul al 4-lea 

Vifor mare, dărâmând munţi, mergea înainte, când Domnul S-a apropiat de tine în 
Horeb, proorocule; încă şi cutremur s-a făcut, dar nu în cutremur S-a arătat Dom- 
nul, iar după cutremur foc, şi nici în foc s-a arătat Domnul; ci, după foc, adiind 
vânt răcoritor, în el ţi S-a arătat Domnul a cărui apropiere simțind, cu veșmânt ţi-ai 
acoperit faţa, cântând cu frică şi bucurie: Aliluia! 


Icosul al 4-lea 

Auzind nelegiuitul împărat Ahab de porunca ta, ca să aduni toate semințule lui 
Israel pe muntele Carmel, unde să fie aduşi şi profeţii cei mincinoşi ai lui Baal, 
îndată trimițând, 1-a adunat pe toţi şi a venit şi el acolo. Iar tu, râvnitor de slava lui 
Dumnezeu, dorind să ruşinezi cu desăvârşire pe idolii cei urâţi şi să preaslăveşti pe 
adevăratul Dumnezeu, ai poruncit să se pregătească două altare pentru jertfă, iar 
foc să nu le pună, zicând: Adevăratul Dumnezeu va fi acolo, care la rugăciunea 
noastră ne va asculta, trimițând foc. Auzind acestea, poporul a grăit, zicând: bine a 
zis Ilic, să fie aşa; iar noi, mărindu-te, cântăm ţie: 

Bucură-te, marele sol al Împăratului ceresc şi vestitor al Sfintelor Sale porunci; 
Bucură-te, diamant statornic în râvnă şi stâlp neclintit al bunei cinstiri; 

Bucură-te, puternice apărător al adevărului şi luptător neînvins împotriva vrăj- 
maşilor Domnului; 

Bucură-te, dezrădăcinătorul necinstei ce sădeşti evlavia şi curăţia; 

Bucură-te, râvnitor înflăcărat al slavei lui Dumnezeu; 

Bucură-te, că şi în ultimele zile ale lumii acesteia vei propovădui pe Adevăratul 
Dumnezeu şi vei mustra pe antihristul cel blestemat; 

Bucură-te, Ilie, mărite prooroc şi înaintemergător al celei de a doua veniri a lui 
Hristos! 


Condacul al 5-lea 
Impărateasa Isabela cea fără de lege, cugetând să te stingă pe tine cel ce eşti stea de 
Dumnezeu luminată, aprinzându-se de mânie asupra ta pentru nimicirea profeților 

ei mincinoşi a pus la cale uciderea ta. Totodată 1 s-a împietrit inima, nevoind să 
creadă în minunile tale, proorocule, nici să cunoască pe Adevăratul Dumnezeu, ca 
să-l cânte Lui: Aliluia! 


Icosul al 5-lea 

Toţi israelitenii văzând că, la rugăciunea ta, foc de la Domnul din cer s-a pogorât 
peste Jertfa ta, prea mărite proorocule, de s-a aprins şi, mistuind-o pe ea, au ars 
toate: lemnele, pietrele precum şi apa, căzut-au cu feţele lor la pământ, strigând: 
"Cu adevărat Domnul Dumnezeu Acela este Dumnezeul cel Adevărat!" Şi au cre- 
zut oamenii în Dumnezeul cel Adevărat, iar pe proorocii cei mincinoşi I-au 
Junghiat. Deci slăvind pe Atotputernicul Dumnezeu, făcătorul de minuni, ție, celui 
ce ai plăcut lui Dumnezeu, îţi cântăm unele ca acestea: 

Bucură-te, cel ce ai dobândit mare îndrăzneală înaintea Stăpânitorului tuturor; 
Bucură-te, cel ce prin semne şi minuni adevărul dumnezeiesc ai întănit; 

Bucură-te, cel ce înşelăciunea demonilor ai ruşinat, iar credinţa adevărată o ai prea 
mărit; 

Bucură-te, cel ce pe necredincioşi cu adevărată cunoştinţă de Dumnezeu i-ai lumi- 
nat; 

Bucură-te, cel ce prin turnarea apei de trei ori pe jertfelnic Taina Preasfintei Treimi 
ai descoperit; 

Bucură-te, că toată firea cea fiitoare ţie s-a supus, iar focul şi apa ţi-au fost ascul- 
tătoare, slujind ție; 

Bucură-te, Ilie, mărite prooroc şi înaintemergător al celei de a doua veniri a lui 
Hristos! 


Condacul al-6-lea 

Propovăduitor al cunoaşterii şi cinstirii de Dumnezeu te-ai arătat, proorocule, nu 
numai întru Israel, ci şi între păgâni, căci trimis ai fost de Domnul în Sarepta 
Sidonului, la o văduvă săracă, hrănindu-te pe tine însuţi şi mai ales pe ea hrănind-o 
în timpul foametei, prin darul facerii de minuni şi înmulţind făina şi uleiul în casa 
ei, pe tot timpul foametei. Şi după ce te-ai rugat, suflând de trei ori, ai înviat pe fiul 
văduvei, cântând lui Dumnezeu, celui ce face minuni: Aliluia! 


Icosul al-6-lea 

Strălucind cu mare râvnă pentru Dumnezeu Atotţiitorul, te-ai întristat foarte, 
proorocule, pentru că fii lui Israel au părăsit legământul, au dărâmat altarele Lui şi 
au omorât pe profeţii Lui. Domnul, însă, pentru mângâierea ta, ţi-a vestit că nu tot 
Israelul s-a îndepărtat de la EI, ci are încă şapte mii de robi necunoscuţi, care nu şi- 
au plecat genunchii înaintea lui Baal. Pentru aceasta, amintindu-ne de râvna ta cea 
pentru Dumnezeu, îți cântăm unele ca acestea: 

Bucură-te, slujitor credincios şi prieten apropiat al Domnului; 

Bucură-te, chip şi laudă binecredincioşilor păstori; 

Bucură-te, îndrumătorul mântuirii şi luminătorul celor ce zac întru întuneric; 
Bucură-te, cel ce îmbărbătezi pe apărătorii adevărului şi-i întăreşti în lupte şi sufe- 
rinţe pentru dreptate; 

Bucură-te, cel ce ardeai ca o flacără serafimică pentru dragostea lui Dumnezeu; 
Bucură-te, că şi Domnul în toate te-a ascultat şi, la rugăciunea ta, toate ţi le-a 
împlinit; 

Bucură-te, Ilie, mărite prooroc şi înaintemergător al celei de a doua veniri a lui 
Hristos! 


Condacul al-7-lea 

Domnul cel iubitor de oameni voind să arate milostivirea Sa păcătoşilor ce se 
pocăiesc, după trecerea timpului de foamete profețit de tine, proorocule, prin graiul 
buzelor tale a trimis ploaie îmbelşugată şi paşnică pământului însetat; iar fiii lui 
Israel învrednicindu-se de această mare milostivire, cu inimă umilită şi mulţu- 
mitoare au cântat lui Dumnezeu: Aliluia! 


Icosul al-7-lea 

O nouă fărădelege a adăugat faptelor sale celor rele necinstitul împărat Ahab, când 
a poruncit să-l omoare pe nevinovatul Nabot şi a răpit via lui. Drept aceea, 
mustrând pe împăratul călcător de lege, i-ai profețit, sfinte proorocule, că, în locul 
unde a fost omorât Nabot, porcii şi câinii îi vor linge sângele, iar pe Isabela, femeia 
lui o vor mânca câinii şi toată casa lui va fi nimicită. Cunoscând că această profeție 
grozavă s-a împlinit, ne cutremurăm grăind ţie unele ca acestea: 

Bucură-te, groaznicule răzbunător al asupriţilor şi asupra celor cu inimă împietrită; 
Bucură-te, apărător tare al orfanilor şi al celor năpăstuiţi; 

Bucură-te, cel ce pedepseşti pe călcătorii Sfintelor sărbători ale Bisericii Ortodoxe; 
Bucură-te, cel ce ai coborât din domnie pe defăimătorul Numelui lui Dumnezeu; 
Bucură-te, cel ce cu cuvântul nimiceşti ca prin trăznet gândurile cele rele; 
Bucură-te, cel ce cunoşteai viitorul ca şi prezentul, şi cele îndepărtate ca pe cele 
apropiate le-ai proorocit; 

Bucură-te, Ilie, mărite prooroc şi înaintemergător al celei de a doua veniri a lui 
Hristos! 


Condacul al-8-lea 

Purtare de grijă minunată şi mai presus de fire ţi-a arătat Domnul, proorocule, când 
a poruncit corbilor nesăţioşi şi sălbatici să te hrănească, în timpul foametei lângă 
râul Cherit, unde îți petreceai timpul în rugăciuni şi în cugetare de Dumnezeu, 
cântând lui Dumnezeu: Aliluia! 

Icosul al-8-lea 

Pe deplin ai fost împodobit cu smerenie, proorocule al lui Dumnezeu; pentru 
aceasta, pe cei doi sutaşi, care cu mândrie au venit la tine cu ostaşi ca să te ducă 
înaintea nelegiuitului împărat Ohozia, tu cu foc i-ai ars; iar pe Avdie, cel ce hrănea 
pe ucenicii profeților, care cu smerenie a venit la tine, l-ai miluit. Pentru aceasta, îţi 
aducem aceste cântări de laudă: 

Bucură-te, umilitorul şi pedepsitorul celor îngâmfaţi şi ocrotitorul şi apărătorul 
celor smeriţi; 

Bucură-te, cel ce eşti groază judecătorilor iubitori de mită şi ajutătorul celor ce 
judecă cu dreptate; 

Bucură-te, cel ce eşti sprijin celor credincioşi şi doborâtorul duşmanilor nelegiuiţi; 
Bucură-te, cel ce eşti îmbrăcat cu platoşa înţelepciunii şi cu dreptatea ca de un scut 
al fost apărat; 

Bucură-te, cel ce cu sabia râvnei de Dumnezeu ai fost înarmat şi te-ai ridicat pe 
aripile înfrânăru; 

Bucură-te, cel ce cu credinţă ca de un coif al mântuirii ai fost acoperit şi cu cununa 
dragostei prea luminat te-ai încununat; 

Bucură-te, Ilie, mărite prooroc şi înaintemergător al celei de a doua veniri a lui 
Hristos! 


Condacul al-9-lea 

Toată firea omenească se minunează foarte cum tu, prea mărite proorocule, ai mers 
40 de zile fără să mănânci şi să bei până la muntele Horeb, unde te-ai învrednicit 
de strălucita arătare a lui Dumnezeu Atotţiitorul şi de prea dulcea vorbire cu El 
cântându-l cu cutremur: Aliluia! 


Icosul al-9-lea 

Ritorii cei mult-grăitori nu se pricep îndeajuns şi nu înţeleg, cum tu cel cu nume 
mare, Sfinte Ilie, în trup omenesc fiind, asemănător nouă în neputinţe, ai fost răpit 
cu trupul la cer prin carul şi caii de foc, care ţi s-au arătat ţie. Deci, minunându-ne 
de înălţarea ta la cer, slăvim pe Dumnezeu, cel ce te-a înălţat astfel şi cu umilinţă te 
chemăm: 

Bucură-te, cel ce cu minunata înfrânare ai omorât în tine pe omul cel vechi; 
Bucură-te, cel ce cu focul râvnei dumnezeieşti, ai ars în tine toată cugetarea cea 
materială; 

Bucură-te, cel ce, ridicându-te la cer, neamului omenesc veselie îi dăruieşti şi viaţa 
veşnică o întăreşti; 

Bucură-te, cel ce eşti însemnat de la Dumnezeu cu cinstea şi mărirea cea mai 
presus de fire şi mai mult decât proorocii cei vechi ai fost prea mărit; 

Bucură-te, cel ce ai fost întâmpinat cu bucurie de cetele îngereşti în locaşurile 
cereşti; 

Bucură-te, că numele tău în toată lumea se cinsteşte şi râvna ta pentru Dumnezeu 
mult se prea măreşte; 

Bucură-te, Ilie, mărite prooroc şi înaintemergător al celei de a doua veniri a lui 
Hristos! 


Condacul al 10-lea 

Vrând Preabunul Dumnezeu să mântuiască poporul lui Israel de înşelăciunile lui 
Baal, te-a ales pe tine, mare proorocule, drept unealta voii Sale sfinte şi te-a umplut 
cu putere dumnezeiască de a întoarce pe cei fără de lege, de a îndrepta pe cei 
păcătoşi, de a lumina pe cei întunecaţi şi pe toți să-i înveţi a cânta lui Dumnezeu: 
Aliluia! 


Icosul al 10-lea 

Zid de apărare fii nouă, prea sfinte proorocule, mult mijlocind pentru potolirea 
mâniei lui Dumnezeu, care pe bună dreptate ne pedepseşte pe noi păcătoşii şi 
netrebnicii cu secetă, foamete, cu vânturi nimicitoare aducătoare de boli, ca, izbă- 
vindu-ne din nevoi, să-ţi cântăm ţie: 

Bucură-te, cel ce prin rugăciunile tale încui şi descui cerurile şi trimiţi pe pământ, 
de la Dumnezeu, belşug sau lipsă; 

Bucură-te, îndelung-mijlocitorule înaintea lui Dumnezeu, cel ce trimiţi ploi liniştite 
şi rouă dătătoare de viaţă pe pământul amorțit; 

Bucură-te, cel ce potoleşti valurile năpraznice ale mănilor şi furtunilor groaznice şi 
cu voia lui Dumnezeu stăpâneşti tunetele şi fulgerele; 

Bucură-te, cel ce opreşti vânturile nimicitoare şi fereşti oamenii şi necuvântatoarele 
de plăgile cele de moarte; 

Bucură-te, hrănitorul orfanilor şi al văduvelor şi apărătorul celor milostivi; 
Bucură-te, cel ce dobori pe prigonitorii hulitori ai credinţei adevărate şi alungi 
duhurile necurate de la credincioşii Domnului; 

Bucură-te, Ilie, mărite prooroc şi înaintemergător al celei de a doua veniri a lui 
Hristos! 


Condacul al 11-lea 

Cântare de umilinţă îţi aducem ţie, proorocule al lui Dumnezeu, Ilie; precum ai 
primit ruga lui Elisei, când a cerut de la tine, ca puterea ce-o aveai să treacă asupra 
lui şi înălţându-te spre cer, i-ai slobozit veşmântul tău, pe care luându-l a despărţit 
apa, precum şi tu odată ai despărțit apele Iordanului, moştenind darul lui Dumne- 
zeu ce lucra în tine, aşa, acum, acoperă-ne şi pe noi cu veşmântul milei tale şi ne 
izbăveşte de toate nevoile şi necazurile, ca să cântăm lui Dumnezeu: Aliluia! 

Icosul al 11-lea 

Arătatu-te-ai ca un luceafăr luminos întru Israel, prea lăudate proorocule, stră- 
lucind asemenea îngerilor cu viaţa şi înţelepciunea ta şi cu darul facerii de minuni 
ŞI ai luminat pe oameni cu propovăduirea adevărului dumnezeiesc, alungând întu- 
nericul slujirii idolilor; drept aceea, lăudându-te te mărim cântând: 

Bucură-te, stea strălucitoare, ce cu strălucirea ta luminezi toată lumea; 

Bucură-te, făclie pururea arzătoare, care, arzând, luminezi celor ce stau în întu- 
neric; 

Bucură-te, cel ce cu mintea şi cu duhul înţelepciunii ai fost luminat şi cu duhul 
înţelegerii şi întăririi ai fost împuternicit; 

Bucură-te, cel ce ai fost luminat cu duhul cunoştinţei şi al smereniei şi adăpat ai 
fost cu temerea de Dumnezeu; 

Bucură-te, cel ce te-ai împodobit cu virtuțile cele înalte şi cu minunile cele mai 
presus de înţelegere; 

Bucură-te, cel ce ai împlinit pe pământ judecățile Domnului şi ai uns pe împărați şi 
prooroci; 

Bucură-te, Ilie, mărite prooroc şi înaintemergător al celei de a doua veniri a lui 
Hristos! 


Condacul al 12-lea 

Mare har ai aflat înaintea lui Dumnezeu, prea lăudate proorocule Ilie, căci în viaţa 
ta pământească ai proorocit şi ai săvârşit mari minuni, iar mai pe urmă, răpit cu 
trupul la cer şi după suirea cea mai presus de fire, te-ai înfățişat pe Muntele 
Taborului unde Domnul S-a schimbat la faţă şi ai vorbit cu EI; şi până astăzi nu 
încetezi a săvârşi minuni Şi a izvori bogăţia milelor şi a tămăduirilor, celor ce cu 
osârdie te cinstesc, cântând lui Dumnezeu cu credinţă: Aliluia! 


Icosul al 12-lea 

Cântând râvna ta cea fierbinte pentru Dumnezeu şi viaţa ta cea îngerească, precum 
şi minunile tale cele mari şi bunăvoința lui Dumnezeu arătată pentru tine, laudă 
aducem ţie, mare prooroc Ilie, cel cu nume mare, dar neputând înfățișa după 
cuviinţă, cinstea şi mărirea ta, cu umilință cântăm ţie unele ca acestea: 

Bucură-te, chivot al dumnezeieştii măriri şi locaş prea sfințit al Sfintei Treimi; 
Bucură-te, sfeşnic prea luminat al Bisericii neînserate şi mireasma cea cu bun 
miros a Raiului dumnezeiesc; 

Bucură-te, povăţuitorul pustnicilor cuvioşi, iar celor feciorelnici îndrumător şi aju- 
tător; 

Bucură-te, cel ce îndemni pe cei păcătoşi la pocăință şi mijloceşti viaţa veşnică 
pentru mântuirea întregului neam creştinesc; 

Bucură-te, cel ce te-ai îndulcit de lumina Sfinților şi a negrăitei slave şi pururea 
prea slăveşti pe Dumnezeu; 

Bucură-te, că la sfârşitul vremurilor vei arăta semne mari şi vei săvârşi minuni 
pentru întărirea oamenilor în credinţa cea adevărată spre a înfrunta pe vrăjmaşul 
antihrist; 

Bucură-te, Ilie, mărite prooroc şi înaintemergător al celei de a doua veniri a lui 
Hristos! 


Condacul al 13-lea (de trei ori) 

O, prea minunate şi prea înălțate proorocule al lui Dumnezeu Ilie, mare râvnitor 
pentru slava lui Dumnezeu, cel ce trimiți pe pământ ploile şi seceta, belşugul şi 
lipsa, ascultă această puţină rugăciune, pe care cu evlavie o aducem, şi prin 
mijlocirea ta cea fierbinte către Domnul Dumnezeu, apără-ne de secetă, de foamete 
şi de bolile cele aducătoare de moarte şi dăruieşte nouă bună întocmire a văz- 
duhului şi toată îmbelşugarea pământului întărindu-ne în dreapta credinţă şi viaţă 
curată, ca, izbăvindu-ne de chinurile cele veşnice, să ne învrednicim de fericirea 
Raiului cântând lui Dumnezeu: Aliluia! 


Apoi iarăşi se zice: 


Icosul 1 

Înger vieţuitor în trup te-ai arătat, proorocule, prin râvna cea pentru Dumnezeu şi 
prin viaţa ta curată; căci încă prunc fiind, părintele tău, Sovah, văzut-a îngeri lumi- 
naţi cu tine vorbind, cu foc înfăşurându-te şi cu văpaie hrănindu-te, arătând astfel 
că râvna ta e fierbinte pentru Dumnezeu şi că puterea graiurilor şi a vieţii tale e ca 
o lumină neprihănită; pentru aceea, cu uimire grăim ţie unele ca acestea: 

Bucură-te, cel ce din veac ai fost ales a sluji pentru mântuirea fiilor lui Israel; 
Bucură-te, cel ce încă din pântecele maicii tale ai fost ales vestitor al adevărului şi 
al bunei cinstiri a lui Dumnezeu; 

Bucură-te, cel ce asupra căruia s-a descoperit prea slăvită arătare, ce a minunat pe 
părintele tău; 

Bucură-te, cel ce din tinereţe ai iubit curăţia feciorelnică şi tăcerea; 

Bucură-te, cel ce ai urât deşertăciunile lumii şi toate bucuriile ei, iar sufletul tău în 
intregime l-ai închinat lui Dumnezeu; 

Bucură-te, cel ce cu lumina înţelepciunii de Dumnezeu ai fost luminat şi cu învă- 
țătura temerii de Dumnezeu din pruncie ai fost adăpat; 

Bucură-te, Ilie, mărite prooroc şi înaintemergător al celei de a doua veniri a lui 
Hristos! 


Condacul 1 

Tu, cel ce ai fost alesul Domnului pentru întoarcerea lui Israel de la închinarea lui 
Baal, aspru mustrător al împăraţilor nelegiuiţi strălucind cu văpaia râvnei pentru 
Dumnezeu atotțiitorul, cu sfinţenia vieţii şi a minunilor, cel ce te-ai ridicat cu 
trupul la ceruri şi vei veni înaintea celei de a doua veniri a lui Hristos, laudă îţi 
aducem ţie, profetule al lui Dumnezeu Ilie, tu, care ai mare îndrăzneală către 
Domnul, slobozeşte-ne pe noi din toate nevoile şi necazurile cu rugăciunile tale, pe 
noi cei ce-ţi cântăm: Bucură-te, Ilie, mărite prooroc şi înaintemergător al celei de 
a doua veniri a lui Hristos! 


Apoi: 


Rugăciune către Sfântul şi slăvitul al lui Dumnezeu prooroc Ilie 


6 Nm 


ră 
e. 


- 
mufa 
ZE 
or 
Ia 


Prea mărite şi prea minunate proorocule al lui Dumnezeu, Ilie, care ai luminat pe 
pământ cu viaţa ta îngerească, cu râvna ta fierbinte către Dumnezeu Atotţiitorul, cu 
semnele şi cu minunile tale, şi cu marea lui Dumnezeu bunăvoință faţă de tine, 
fiind ridicat la cer cu trupul într-un car de foc; învrednicindu-te a vorbi cu 
Dumnezeu pe Muntele Taborului, în timpul schimbării Lui la faţă, acum sălăşluind 
în locaşurile Raiului şi stând în faţa tronului Împăratului ceresc, auzi-ne pe noi 
păcătoşii şi nevrednicii, care în ceasul acesta stăm în faţa Sfintei tale icoane, şi cu 
umilinţă alergăm către mijlocirea ta. 

Roagă-te pentru noi lui Dumnezeu, lubitorul de oameni, să ne dea nouă duhul 
pocăinţei, al izbăvirii de păcate şi cu atotputernica Sa bunăvoință să ne ajute să ne 
depărtăm din calea păcatului, îndrumându-ne spre tot lucrul bun; ca să ne 
întărească în lupta împotriva poftelor şi a patimilor noastre, sădind în inimile 
noastre duhul smereniei, al blândeţii, duhul iubirii de aproapele nostru, al bunătăţii, 
al răbdării, al înţelepciunii, al râvnei pentru cuvântul lui Dumnezeu şi al izbăvirii 
aproapelui. Nimiceşte prin rugăciunile tale, proorocule, năravurile cele rele ale 
lumii, ce întinează neamul creştinesc prin necinstirea credinţei dreptslăvitoare, față 
de rânduielile Sfintei Biserici, a poruncilor Domnului, prin necinstirea părinţilor şi 
a stăpânitorilor ce ne stăpânesc, aruncând astfel lumea în bezna necinstei, a 
desfrâului şi a pierzaniei. 


Depărtează de la noi, prea mărite proorocule, prin mijlocirea ta către Domnul, 
dreapta mânie a lui Dumnezeu; apără oraşele, satele şi ţara noastră de secetă, de 
foamete, de furtuni năpraznice, de cutremur, de boli şi răni aducătoare de moarte, 
de neînţelegeri între fraţi, de năvălirea asupra noastră a altor neamuri şi de războiul 
cel dintre noi. 


Prin rugăciunile tale, prea mărite, întăreşte poporul nostru binecredincios şi ajută-l 
în toate faptele lui bune. Mijloceşte, proorocule al lui Dumnezeu, păstoriților noştri 
râvnă fierbinte către Dumnezeu, purtare de grijă pentru mântuirea sufletească a 
păstoriţilor, înţelepciune în purtare şi învățătură, cucernicie şi tărie în ispite; 
judecătorilor dăruieşte-le nepărtinire şi lepădare de pofta câştigurilor, dreptate şi 
milă faţă de cei obijduiţi; tuturor cârmuitorilor purtare de grijă faţă de supuşi, milă 
şi dreaptă judecată, iar drepteredincioşilor supunere şi ascultare față de cârmuitori, 
cum şi îndeplinirea cu sârguință a tuturor îndatoririlor lor; ca astfel, în pace şi 
cucernicie, să petrecem veacul acesta. 


Să ne învrednicim de împărtăşirea bunătăţilor celor veşnice în Împăraţia lui 
Dumnezeu şi a Mântuitorului nostru lisus Hristos, căruia 1 se cuvine cinste şi închi- 
năciune, împreună cu Tatăl cel fără de început şi cu Preasfântul Duh, acum şi 
pururea Şi în vecii vecilor. 

Amin. 

Rugăciune către Sfântul prooroc Ilie la vreme de secetă 


Te cinstim pe tine proorocule al lui Dumnezeu, Ilie, căci pentru râvna ta întru 
mărirea Domnului Atotţiitorului, neputând răbda să vezi închinarea la idoli şi 
nelegiuirea fiilor lui Israel, l-ai înfruntat pe regele Ahab, călcătorul de lege şi 
pentru pedepsirea acestora prin rugăciune ai cerut de la Dumnezeu foamete de trei 
ani pe pământul lui Israel, spre a-l îndepărta de idolii netrebnici, pentru ca să se 
lase de fărădelegi şi de nedreptăţi, să se întoarcă spre unul Adevăratul Dumnezeu şi 
spre împlinirea Sfintelor Sale porunci. 


În timp de foamete, prea minunate, ai hrănit pe văduva din Sarepta, iar pe fiul ei 
cel mort, prin rugăciune l-ai înviat. După trecerea timpului de foamete proorocit, ai 
adunat pe Muntele Carmelului poporul israelit învechit în păcătoşenie şi lepădare 
de Dumnezeu şi prin rugăciune foc din cer ai dobândit peste jertfa ta, cu această 
minune întorcând pe Israel către Domnul. 


Pe proorocii cei mincinoşi ai lui Baal i-ai ruşinat, iar după aceea, prin rugăciune, 
cerul iarăşi l-ai deschis şi ploaie multă pe pământ ai dobândit, iar pe credincioşii 
din Israel i-ai umplut de bucurie. 


Către tine, prea fericitul Domnului, Ilie cu umilință alergăm, noi păcătoşii şi 
smeriţii, chinuiţi de arşiţă şi secetă: Mărturisim că nu suntem vrednici de mila şi de 

harul lui Dumnezeu; mai curând suntem vrednici pe dreptate de ameninţarea aspră 
a mâniei Lui cu tot felul de rele boli, necazuri şi jale. Căci n-am umblat în frica de 
Dumnezeu, pe calea poruncilor Lui, ci în poftele desfrânării inimilor noastre, şi tot 
felul de greşeli fără de număr am săvârşit. Fărădelegile noastre ne-au întunecat 
mintea şi nu suntem vrednici a ne arăta în fața Domnului şi a privi la cer. 


Mărturisim Că şi noi ca şi vechiul Israel, ne-am îndepărtat de Domnul Dumnezeul 
nostru prin fărădelegile noastre, şi de nu ne închinăm lui Baal şi altor idoli netreb- 
nici atunci prin robia patimilor şi prin poftele noastre slujim idolului; prin patima 
îmbuibării şi a poftelor slujim idolului lăcomiei şi al trufiei, idolului mândriei şi al 
îngâmfării şi mergem pe urmele împotrivirii faţă de Dumnezeu prin năravuri rele şi 
slujim duhului pierzător al veacului. 


Mărturisim, că pentru aceea s-a închis cerul şi s-a făcut ca arama, fiindcă s-au 
închis inimile noastre în faţa milei şi iubirii adevărate față de aproapele nostru. 
Pentru aceea pământul s-a uscat şi s-a făcut neroditor, fiindcă nu aducem Domnu- 
lui nostru roadele faptelor bune. De aceea, nu ne dă ploaie şi rouă, fiindcă nu avem 
lacrimi de umilinţă şi rouă dătătoare de viaţă a cugetului către Dumnezeu. De aceea 
s-au veştejit toate bucatele şi toată iarba câmpului fiindcă s-a uscat în noi tot gân- 
dul cel bun. De aceea s-a întunecat văzduhul pentru că mintea noastră s-a întunecat 
de gânduri rele, iar inima noastră s-a întinat de poftele fărădelegii. 


Mărturisim că şi ţie, proorocul Domnului suntem nevrednici a ne ruga. Căci tu, om 
fiind, asemănându-te nouă prin patimi, cu viaţa ta asemenea îngerilor te-ai făcut şi 
ca unul fără trup ai fost înălţat la cer; iar noi prin faptele şi gândurile noastre 
ruşinoase, sufletul nostru deopotrivă trupului l-am făcut. Tu prin post şi priveghere 
i-ai minunat pe îngeri şi pe oameni, iar noi ne-am făcut robi necumpătării şi 
poftelor. Tu râvneai la slava lui Dumnezeu, noi însă, ne depărtam de slăvirea 
Domnului şi Creatorului nostru şi ne ruşinăm a mărturisi prea mărit Numele Lui. 
Tu ai stârpit necinstea şi deprinderile rele, iar noi ne robim năravurilor lumii 
potrivnice Domnului mai vârtos decât poruncilor Lui şi a rânduielilor Bisericii. Şi 
câte păcate şi nedreptăți n-am săvârşit noi păcătoşii! Prin păcatele noastre am 
istovit îndelunga răbdare a Domnului. Pentru toate acestea dreptul Judecător s-a 
mâniat pe noi şi în mânia Lui ne-a pedepsit. Deci, cu îndrăzneală mare faţă de 
Dumnezeu şi nădăjduind în iubirea ta faţă de neamul omenesc, cutezăm a te ruga, 
mărite proorocule. 


Milostiv fii faţă de noi nemernicii şi nevrednicii, roagă pe Atotbunul Dumnezeu să 
nu se mânie pe noi până în sfârşit, ca să ne piardă pentru fărădelegile noastre, ci să 
ne trimită pământului însetat ploaie îmbelşugată şi curată şi să ne dăruiască roadă 

bogată şi bună întocmirea văzduhului; mijloceşte mila Împăratului ceresc, dar nu 
pentru noi păcătoşii şi nevrednicii, ci pentru aleşii robii Lui care nu şi-au plecat 
genunchii în faţa lui Baal al lumii acesteia, pentru blândeţea şi curăţia copiilor, 
pentru dobitoacele cele necuvântătoare şi pentru păsările cerului, care îndură din 
pricina fărădelegilor noastre şi pier de foame, de arşiţă şi de sete. 


Dobândeşte pentru noi prin rugăciunile tale bine-plăcute lui Dumnezeu: duhul 
pocăinţei şi al smereniei, duhul blândeţii şi al înfrânării, al iubirii, al răbdării, al 
temerii de Dumnezeu şi al bunei cinstiri, ca astfel, întorcându-ne de la căile 
necinstei la calea cea dreaptă a faptelor bune, să umblăm în lumina poruncilor 
Domnului şi să ajungem la bunurile făgăduite nouă, binecuvântând pe Cel fără de 
început Dumnezeu-Tatăl, pe iubitorul de oameni Unul-Născut Fiul Său şi pe 
Sfinţitorul Duh Preasfânt, acum şi pururea şi în vecii vecilor. Amin. 

Arhimandritul Teofil Părăian - Predică la praznicul Sfântului Ilie: „Să 
nimicim răul din noi cu râvna Sfântului Ilie” 


Sfântul Ilie - un sfânt aspru 


Prea cuvioase părinte stareţ, cinstiți părinţi, iubiţi frați şi iubiţi credincioşi, suntem 
în cuprinsul unei sărbători unice în felul ei, pentru că în această zi de 20 iulie 
pomenim cu sărbătorire pe un sfânt din Vechiul Testament - îl pomenim pe Sfântul 
Ilie. Sărbătoarea aceasta este singura din luna iulie - şi singura din tot calendarul - 
închinată unui sfânt din Vechiul Testament. Sigur, noi pomenim şi pe alți sfinți şi 
drepţi din Vechiul Testament - pe proroci (prorocul Isaia, prorocul Ieremia, 
prorocul Ezechil, prorocul Daniil şi prorocul Moise), dar nu îi pomenim cu săr- 
bătorire, ci doar cu zile hotărâte în amintirea lor. 


Sfântul proroc Ilie este un om din Vechiul Testament, ales al lui Dumnezeu, pe 
care Sfânta noastră Biserică ni-l propune spre cinstire şi spre sărbătorire. Ca să 
îl sărbătorim aşa cum trebuie, este rânduită şi slujbă pentru sfințire, aşa cum, de 
altfel, sunt slujbe pentru fiecare zi, pentru fiecare sfânt. Adică, pe lângă ceea ce ne 
oferă Sfânta noastră Biserică pentru cinstirea sfinților, noi adăugăm cinstirea 
noastră lăuntrică. Biserica noastră ne oferă texte liturgice, adică rânduieli de slujbe, 
prin care noi ne angajăm la cinstirea sfinţilor - în cazul acesta la cinstirea Sfântului 
Ilie. 

Există şi o pomenire pe care o face poporul credincios, fără să se întemeieze pe 
dumnezeiasca Scriptură sau pe textele liturgice. Sfântul Ilie este un sfânt pe care 
lumea îl socoteşte aspru şi de care oamenilor le este frică. 


De unde, oare, această frică? În gândirea poporului nostru, Sfântul Ilie este privit 
ca unul care porneşte furtunile, ca unul care porneşte tunetele, ca unul care 
porneşte fulgerele, iar acestea sunt, desigur, fenomene care aduc oarecare 
nelinişte în sufletele oamenilor. Dacă Sfântul Ilie dezlănţuie furtunile, tunetele şi 
fulgerele, atunci, cu adevărat, este firesc ca cineva să aibă o teamă în faţa lui. 


Adevărul este că tunetele şi fulgerele nu au nici o legătură cu Sfântul Ilie, dar, 
pentru că el s-a ridicat din lumea aceasta, la cer, într-o căruţă de foc, trasă de cai de 
foc, oamenii au făcut legătura între căruțele pământeşti şi căruţa care l-a dus pe 
Sfântul Ilie în cer. Despre Sfântul Ilie există o tradiţie a gândirii religioase, care 
spune că el s-a înălțat într-o căruţă trasă de 4 cai. Aşa a înţeles prorocul Elisei, 
aşa a văzut prorocul Elisei urcarea la cer a Sfântului proroc Ilie. $i arunci, oamenii 
au făcut o legătură între căruţa cu care s-a urcat la cer Sfântul Ilie şi durduitul 
care se aude când se dezlănţuie tunetele, ca şi când, Sfântul Ilie ar umbla un- 
deva pe sus, cu căruţa cu care s-a înălţat la cer. De aici vine cumva frica de 
Sfântul Ilie. 

Oamenii caută să nu lucreze în ziua de Sfântul Ilie, ca să nu păţească ceva, să nu îi 
potopească Sfântul Ile. 


Când eram eu copil, mama - Dumnezeu să o odihnească - ne spunea că Sfântul 
Ilie nu ştie niciodată când îi este ziua, că - zicea mama - dacă ar şti Sfântul Ilie 
când este ziua lui, ar dezlănţui nişte durduieli şi nişte trăsnete de s-ar cutremura 
pământul. De aceea, el îl întreabă pe Dumnezeu când este ziua lui, iar 
Dumnezeu, când se apropie să fie ziua Sfântului Ilie, îi spune: „Oho, Ilie, mai 
este până atunci!” Și tot aşteaptă Sfântul Ilie să vină ziua lui şi iarăşi îl întreabă 
pe Dumnezeu: „Doamne, dar nu mai vine ziua mea?” şi Dumnezeu zice: „Oho, 
Ilie, de când a trecut!”. E o credinţă populară, aşa S-au învăţat oamenii Să 
gândească despre Sfântul Ilie. 


Într-adevăr, Sfântul Ilie este un sfânt aspru, un sfânt hotărât, un sfânt despre care 
ştim că a dat poruncă să se junghie oamenii care nu erau de credinţa celor din 
Israel, lucru care, nouă, astăzi, ni se pare curios. Însă noi uităm ceva. Uităm că 
Sfântul Ilie a vrut să sfârșească cu relele din lumea aceasta, că a vrut să taie răul de 
la rădăcină. Aşadar, Sfântul Ilie, când s-a gândit să nimicească pe cei care nu se 
închină lui Dumnezeu, pe închinătorii la idoli, nu s-a gândit numai Să nimi- 
cească idolii, adică închipuirile oamenilor, ci să îi nimicească pe aceia care îi 
îndrumau pe oameni Să se închine la idoli. Poate că, de aici vine gândul că 
Sfântul Ilie este un sfânt aspru. 


Sfântul Ilie în Noul Testament 


Între cei din Vechiul Testament, în Evanghelii şi în scrierile Sfinţilor Apostoli (în 
Noul 'Testament), Sfântul Ile este pomenit destul de des. 


S-a pomenit şi la această Sfântă Liturghie, din Sfânta Evanghelie, că multe văduve 
erau în vremea lui Ilie prorocul şi că numai la una, din Sarepta Sidonului, a fost 
trimis Sfântul Ile şi că mulți leproşi erau în vremea lui Elisei, dar numai unul „a 
fost vindecat prin puterea lui Dumnezeu, dată lui Elisei. Știm apoi că, Sfântul Ilie, 
aşa aspru cum era, a fost primit de Domnul nostru lisus Hristos, să fie martor la 
Schimbarea Sa la Faţă. Au mai fost de față Moise şi trei apostoli ai Domnului 
Hristos, Petru, Iacob şi loan. Înseamnă că Ilie, aşa aspru cum a fost, aşa hotărât 
cum a fost, să nimicească relele din rădăcină, are primire la Dumnezeu. 


Duhul şi puterea lui Ilie s-au pomenit în legătură cu Sfântul loan Botezătorul. 
Când i-a vestit că va avea un copil şi că îi va pune numele loan, îngerul bine- 
vestitor i-a spus tatălui Sfântului loan Botezătorul, că acesta va merge înaintea 

Domnului, cu duhul şi cu puterea lui Ilie. Adică va fi hotărât împotriva răului - 
asta înseamnă Să mergi înaintea cuiva cu duhul şi cu puterea lui Ilie. 


În Sfânta Evanghelie după Marcu, fiii lui Zevedeu, Sfinţii apostoli Iacob şi loan, 
sunt numiţi „fiii tunetului”. Odată, văzând că nişte oameni din Samaria nu au vrut 
să-L primească şi să-L odihnească pe Domnul lisus Hristos în satul lor, Iacob şi 
Ioan, „fiu tunetului”, au zis: „Doamne, vrei, să zicem să se coboare foc din cer să- 
i mistuie, cum a făcut şi Ilie?” (Lc. 9, 54). Dacă au zis ucenicii „cum a făcut Ile”, 
s-au gândit la Sfântul Ilie ca la omul împotrivirilor faţă de cei care fac rele, faţă de 
cei care nu fac bine. Se gândeau ei că, dacă oamenii aceia nu au primit pe Domnul 
Hristos, ei ar trebui să piară. 


Domnul Hristos nu a zis aşa, iubiţi credincioşi. Domnul Hristos este aproape de 
inima noastră, mal aproape decât Sfântul Ilie - trebuie să recunoaştem. 


Să nimicim răul din noi cu râvna Sfântului Ilie 


Ne place de Sfântul Ilie, de râvna lui. Ne-ar place să avem şi noi râvna Sfântului 
Ilie pentru nimicirea răului, mai ales pentru nimicirea răului din noi. 


Să nimicim ura din noi, să nimicim răzbunarea din noi, Să nimicim mânia din 
noi, Să nimicim îndoiala din noi, să nimicim împotrivirile faţă de bine pe care le 
avem în noi, Să nimicim din rădăcină răutatea, în orice chip ar fi ea. 


în loc de mândrie - în loc 
în loc de lăcomie - în loc de desfrânare 


pentru că aşa vrea Domnul Hristos. 


In loc de mânie - 
de lene - 


Domnul Hristos însă, nu vrea Să fim nimicitori de oameni 


Nu ne-a pus Domnul Hristos să judecăm care este bun şi care este rău, cine trebuie 
să trăiască şi cine trebuie să moară. Pe noi ne-a pus Dumnezeu să fim binevoitori, 
îngăduitori, iertători şi de aceea răspunsul Domnului Hristos la întrebarea celor 
doi ucenici, „fiii tunetului”: „Doamne, vrei să zicem să se coboare foc din cer, să- 
i mistuie, cum a făcut şi Ilie?” (Le. 9, 54), Domnul Hristos a zis „Nu ştiţi ai Cărui 
Duh sunteţi!” (Le. 9, 55). Deci, dacă voi vreţi să faceţi aşa ceva, să nimiciţi 
oameni, Să faceţi să piară oamenii, chiar şi pe aceia care nu mă primesc pe 
Mine, nu aveţi duhul Meu, nu Sunteţi fiii duhului Meu, ci Sunteţi altfel de 
oameni, oameni pe care Eu nu-i vreau. 

Deci, iubiţi credincioşi, noi îl cinstim pe Sfântul Ilie, pentru că îl cinsteşte Biserica, 
îl cinstim pe Sfântul Ile pentru că ni-l propune Biserica spre cinstire, dar noi nu 
suntem ca Sfântul Ilie, nici nu vrem să fim ca Sfântul Ilie, ci vrem să fim ca 
Domnul Hristos. 


Vrem Să fim cu îngăduinţă, vrem Să fim cu iertare, vrem Să fim cu milă, vrem să 
fim cu înţelegere faţă de neputința omenească, vrem Să fim iubitori de oameni, 
ca Dumnezeu, vrem Să fim cu răbdare, pentru că Domnul Hristos ne-a spus: 
;„ Cel ce va răbda până la Sfârşit, acela se va mântui! ” (Mt. 10, 22). 


Ar trebui, însă, ca în privinţa rânduielii din sufletul nostru, să fim ca Sfântul Ilie. 
Să nu ne mai gândim la unii şi alții cum fac, să ne gândim la noi, la ce facem noi 
cu răul, să ne gândim să înlăturăm răul cu binele. „Nu fe lăsa biruit de rău... — 
scria Sfântul apostol Pavel credincioşilor creştini din Roma - ...ci biruieşte răul cu 
bine ” (Rom.12, 21). 


Bineînţeles că Sfântul Ile a avut şi laturi de bunăvoință, de vreme ce a fost trimis 
de Dumnezeu la o văduvă din Sarepta Sidonului. A ajutat pe acea văduvă, căreia 1- 
a murit copilul, înviind pe copilul ei. Toate acestea ţin de Sfântul Ile, toate acestea 
trebuie să le avem în vedere când este vorba de cinstirea noastră, de sărbătorirea 
noastră faţă de Sfântul Ilie. 


Să nu ne temem de el şi de asprimea lui, câtă vreme suntem cu Domnul Hristos, că 
nu ne lasă Domnul Hristos să facem ce a făcut Ilie. A avut Ilie la vremea lui, râvna 
lui - Dumnezeu să-i primească râvna, Dumnezeu să ne întărească şi pe noi în râvna 
de a nimici răul, pe noi care suntem atât de nehotărâţi când este vorba de a înlătura 
răul. 


Gândiţi-vă, iubiţi credincioşi, câţi dintre voi nu cocoloşiţi relele şi nu faceţi în aşa 
fel încât, mai bine să se supere Dumnezeu, decât să se supere omul. De multe ori, 
nu înlăturăm răul din sufletul şi din viaţa celor din jurul nostru, pentru ca aceştia să 
nu se supere. Sfântul Ilie nu a fost aşa. Pe Sfântul Ilie nu l-a interesat cine se 
Supără şi cine nu se supără, a vrut să aducă pe Dumnezeu în mijlocul oamenilor, 
pe Dumnezeu care este şi pedepsitor al păcatelor, nu numai iertător al păcatelor. 


Băgaţi de seamă, chiar Domnul Hristos 1-a spus lui Petru: „Oricâre vei lega pe 
pământ va fi legat şi în cer şi orice vei dezlega pe pământ va fi dezlegat şi în cer” 
(Mt.16, 19). Deci, nu a dat numai putere de dezlegare, a dat şi putere de legare. De 
ce? Pentru că răul, dacă îl laşi să crească, creşte, şi până la urmă, te stăpâneşte. Şi 
nu numai că stăpâneşte, dar schimbă şi mintea omului. Din minte care pricepe 

lucrurile lui Dumnezeu, face minte care se împotriveşte lui Dumnezeu. „Că 
mintea-i tot atât de dibace - zicea - încât poate dovedi, şi ca 
bine, şi ca rău, acelaşi lucru “. Şi mai zicea părintele: „În mintea Strâmbă şi 
lucrul drept se strâmbă!”. Deci, lucrarea păcatului este aceea care strâmbă mintea, 
care schimbă mintea spre rău, aceea care îl face pe om să zică răului bine şi binelui 
rău. 


Sfântul Ile a fost hotărât. EI a zis: „ Dumnezeu trebuie să fie biruitor ” în lumea 
aceasta; să terminăm odată cu oamenii care se împotrivesc lui Dumnezeu. Bine- 
înțeles că noi nu zicem aşa. ȘI nu zicem aşa, pentru că nu avem duhul şi puterea lui 
Ile, pentru că nu suntem angajaţi în lucrarea aceasta. Dar, în orice caz, trebuie să 
ne Supunem faţă de Dumnezeu, faţă de învăţătura Domnului Hristos, trebuie - 
atâta cât putem noi - să căutăm Să înlăturăm răul din noi şi din jurul nostru şi 
unde nu mai putem noi, Să cerem ajutorul lui Dumnezeu, Să biruie El răutatea 
din lumea aceasta. 


Iubiţi credincioşi, în Noul Testament, în Epistola Sfântului Iacov, se spune despre 
Sfântul Ilie că era întru slăbiciune - şi el era ca noi - dar că s-a rugat lui Dumnezeu 
şi nu a plouat trei ani şi jumătate, şi s-a rugat apoi din nou spre folosul oamenilor, 
spre binele oamenilor. 


Să luăm de la Sfântul Ilie ceea ce putem noi face şi ceea ce se potriveşte cu firea 
noastră, cu înţelegerea noastră de creştini. Deci, dacă Domnul nostru lisus Hristos 
le-a spus celor doi:,, Nu ştiţi ai Cărui Duh sunteţi”, noi am învăţat de la Domnul 
Hristos să fim ca Sfântul Ilie, doar atunci când este vorba de răutatea din noi, de 
răutatea care trebuie nimicită. 


Să fim buni cu oamenii care Sunt răi 


Să fim înţelegători, Să fim iertători, să căutăm să-i îmbunătăţim, Să-i ajutăm Să 
fie buni, dar să nu îi nimicim. Nu este al nostru să facem cum a făcut Ilie. 
Judecata este a lui Dumnezeu, răzbunarea este a lui Dumnezeu. Noi nu cerem nici 
judecata, nici răzbunarea, ci cerem mila lui Dumnezeu peste tot şi cerem ajutorul 
lui Dumnezeu. Să îl cinstim pe Sfântul Ilie, râvnitorul pentru Dumnezeu şi să ne 
gândim, ce bine că a fost şi el la Schimbarea la Faţă a Domnului Hristos întru 
lumină. 


Să căutăm, iubiţi credincioşi, ca cinstitori ai Sfântului Ilie, să căutăm râvna pentru 
bine, râvna din sufletele noastre, râvna de a nimici răutatea şi de a nu mai fi răi. Să 
vedem răutatea din noi şi să ştim că ar trebui să vină Sfântul Ilie să o nimicească. 

Și chiar să ne rugăm lui Dumnezeu să trimită pe Sfântul Ilie să facă rânduială în 
sufletele noastre, în viaţa noastră. 


S-a înălțat Sfântul Ilie la cer - dar noi nu ştim locul Sfântului Ilie în universul 
acesta, nu ştim unde este locul Sfântului Ilie în lumea aceasta, în orice caz, este 
mai presus de lumea aceasta, pentru că a trăit o viaţă mai mult cu înclinare spre 
Dumnezeu decât cu înclinare spre lumea aceasta. De aceea, Dumnezeu a rânduit 
ca el să nu mai rămână în lumea aceasta, ci să trăiască undeva, mai presus de 
lumea aceasta. 


Să căutăm şi noi să ducem o viaţă mai presus de lumea aceasta. Să nu ne lăsăm 
nemulțumiți atunci când cineva, spre binele nostru, intervine în viaţa noastră, cu 
gândul de a ne face mai buni şi mai plăcuţi lui Dumnezeu. Să facem şi noi lucrare 
de îmbunătăţire a celor din jurul nostru, spre slava lui Dumnezeu şi spre bucuria 
Sfântului Ile şi a tuturor sfinţilor, totdeauna, acum şi pururi şi în vecii vecilor. 


Din „Predici la praznice şi sărbători” 

